કપિલ શર્મા માટે મુશ્કેલી ત્યારે શરૂ થઈ જ્યારે ગયા વર્ષે સપ્ટેમ્બર મહિનામાં તેણે બીએમસી પર રૂ. 5 લાખની લાંચ માંગવાનો આરોપ લગાવતા વડાપ્રધાન નરેન્દ્ર મોદીને ટ્વીટ કરીને પૂછ્યું હતું કે શું આ જ અચ્છે દિન છે? કપિલના આ ટ્વીટ પછી મહારાષ્ટ્રના મુખ્યમંત્રી દેવેન્દ્ર ફડણવીસે કાર્યવાહી કરવાનું આશ્વાસન આપ્યું હતું. જો કે કેટલાય રાજકીય દળોએ આ ટ્વીટ પછી કપિલ સામે કાર્યવાહી કરવાની ધમકી આપી હતી. શિવસેનાએ કપિલ પર ગુંડા એક્ટ લગાવવાની માંગ કરી હતી. રાજ ઠાકરેની પાર્ટી મનસેએ કપિલ પર કંસ્ટ્રક્શનના નિયમોનો ભંગ કરવાની ફરિયાદ નોંધાવી હતી સાથે સાથે જ કપિલને લાંચ માંગનાર અધિકારીઓનું નામ જાહેર કરવાની ઓપન ચેલેન્જ પણ આપી હતી.